বন্দে ভারত স্লিপারের উদ্বোধনের মেনুতে কী কী ছিল?

ওয়েব ডেস্ক: মোদির হাত ধরে উদ্বোধন হল দেশের প্রথম বন্দে ভারত স্লিপার এক্সপ্রেস (India’s first Vande Bharat Sleeper Train)। দেশের প্রথম সেমি হাই-স্পিড স্লিপার ট্রেন এবার বাংলায়। হাওড়া থেকে অসমের গুয়াহাটি (Vande Bharat Sleeper Train Howrah-Guwahati Route) পর্যন্ত ছুটল এই আধুনিক ট্রেন। প্রধানমন্ত্রী নরেন্দ্র মোদি আনুষ্ঠানিক ভাবে উদ্বোধন করলেন এই পরিষেবার। এই যাত্রায় যাত্রীদের পশ্চিমবঙ্গ ও অসমের বিভিন্ন পদ যাত্রীদের পরিবেশন হবে। খাবারে ছিল একেবারে ভেজ মেনু।

এই বন্দে ভারত ভারতীয় রেলের গুরুত্বপূর্ণ অধ্যায়। ঘণ্টায় ১৮০ কিমি বেগে ছুটবে এই ট্রেন। মাত্র ১৪ ঘণ্টায় হাওড়া থেকে গুয়াহাটিতে পৌঁছানো যাবে এবার। এই ট্রেনটি পশ্চিমবঙ্গের হাওড়া, হুগলি, পূর্ব বর্ধমান, মুর্শিদাবাদ, মালদহ, জলপাইগুড়ি ও কোচবিহার জেলার পাশাপাশি অসমের বঙ্গাইগাঁও ও কামরূপ মেট্রোপলিটন জেলায় পরিষেবা দেবে। শুধু তাই নয় মেনুতেও থাকছে চমক। মেনুতে থাকছে বাসন্তী পোলাও, ছোলা ও মুগের ডাল, ছানার ও ধোকার পদ, অসমের জোহা চালের ভাত, মাটি মোহর, মসুর ডাল, মরসুমি সবজির ভাজা। এ ছাড়াও রয়েছে সন্দেশ, নারকেলের বরফি ও রসগোল্লার মতো আঞ্চলিক মিষ্টি।

আরও পড়ুন: দেশে প্রথম বন্দে ভারত স্লিপার, দেখুন দৌড়নোর প্রথম মুহূর্ত মালদা থেকে

আইআরসিটিসি কেটারার সংস্থার তরফে জানানো হয়েছে, ট্রেনের মেনুটি রাতি যাত্রার জন্য বিশেষভাবে তৈরি। এতে হালকা মশলাযুক্ত নিরামিষ খাবারের পাশাপাশি মরসুমি উপকরণ ও ঐতিহ্যবাহী রান্নার পদ্ধতির উপর জোর দেওয়া হয়েছে, যা আঞ্চলিক স্বাদ অটুট রাখবে।মেফেয়ার স্প্রিং ভ্যালি রিসর্টের ম্যানেজিং ডিরেক্টর রতন শর্মা বলেছেন, “আধুনিক খাদ্যতালিকাগত প্রত্যাশা পূরণ করে বাংলা ও অসমের খাঁটি স্বাদ, ঐতিহ্য ও রন্ধনশিল্পের পরম্পরা তুলে ধরতে ট্রেনের প্রতিটি পদ যত্ন সহকারে তৈরি করা হয়েছে।”